ניב סולטן

ניב סולטן (נולדה ב-16 בספטמבר 1992) היא שחקנית ודוגמנית ישראלית. זכתה בפרס האקדמיה לטלוויזיה (הישראלי) לשנת 2020" בקטגוריית "השחקנית הראשית הטובה ביותר בסדרת דרמה" על כיכובה בסדרת הריגול "טהרן" מבית כאן 11.

ביוגרפיה
סולטן נולדה, גדלה והתחנכה בירושלים בשכונת קריית מנחם, גדלה כמסורתית כשאביה שומר שבת ואמה חילונית. היא בתם של מירב ושלמה סולטן יהודים ספרדים יוצאי מרוקו, ולה שלושה אחים. למדה בבית הספר היסודי תל"י (תגבור לימודי יהדות) בשכונת בית וגן, ובהמשך בבית הספר התיכון על שם מיי בויאר בירושלים, בו למדה במגמת תיאטרון. שירתה בצה"ל בתור מד"סית בחיל הנדסה קרבית; ב-2015 החלה ללמוד בסטודיו למשחק של יורם לוינשטיין.

קריירה
סולטן השתתפה ב-2013 בעונה השנייה של סדרת הנוער "יומני החופש הגדול" בערוץ דיסני בתפקיד צליל. באותה שנה גילמה את רונה באחד הפרקים בסדרת הדרמה של ערוץ 10 - "שולחן לשישה".

ב-2015 שיחקה בסדרת הנוער "להתבגר" בערוץ 10, בתפקיד נופר בביוף, על פי סדרת הספרים של גלילה רון פדר עמית. מנובמבר באותה שנה החלה להשתתף בסדרה הקומית "לה פמיליה" בערוץ 10.

בינואר 2016 גילמה את עלמה בסדרה "סוסי פרא", לצד יון תומרקין, דניאל גד ושירה נאור. הסדרה שודרה בערוץ זום ב-HOT.

ביוני 2017 כיכבה בסרט הנוער "כמעט מפורסמת". ביולי אותה שנה השתתפה בעונה השנייה של סדרת הדרמה "מתים לרגע".

ב-2018 הופיעה בתפקיד הראשי בסדרה "יש לה את זה" של קשת 12. ושיחקה בסרטם של טל גרניט ושרון מימון "הנשף". באותה שנה השתתפה גם בפסטיגל וכן בסדרה "אילת".

משנת 2020 מככבת בתפקיד הראשי בסדרת הריגול הישראלית "טהרן" מבית כאן 11 בתפקיד תמר רביניאן, האקרית המושאלת מיחידה 8200 כסוכנת למבצע חשאי של המוסד. לצורך התפקיד למדה סולטן פרסית במשך ארבעה חודשים. על משחקה בסדרה זו זכתה ב"פרס האקדמיה לטלוויזיה (הישראלי) לשנת 2020" בקטגוריית "השחקנית הראשית הטובה ביותר בסדרת דרמה".

ב-2021 שיחקה בתפקיד משנה בסדרה של הוט "ילדות סכסכניות".

בשנת 2022 החלה לשחק את אחת הדמויות המרכזיות בסדרת המערבון האמריקאית "That Dirty Black Bag
" בשירות הסטרימינג AMC+, לצדם של השחקנים דומיניק קופר וטרוויס פימל ובסדרה הישראלית בוגד.

חיים אישיים
החל מ-2018 היא בזוגיות עם השחקן מאור שוויצר. בפברואר 2020 הודיעו השניים על אירוסיהם. ביוני 2020 פורסם כי השניים נפרדו, אולם לאחר שלושה שבועות השניים חזרו. סולטן ושוויצר התחתנו ב-25 במרץ 2022.

פילמוגרפיה

פרסים ומועמדויות

קישורים חיצוניים

 משה אבוטבול, ניב סולטן: "אני ממש מפחדת להיכשל", באתר פרוגי, 25 במרץ 2016
 
 
 אור נוף, ניב סולטן: "אומרים לי שעם ישראל התאהב בי אבל אני עדיין לא מעכלת", באתר את, 17 ביולי 2018
 
 
 
 
 רעות ברזילי, "יש לי חלומות גדולים": ניב סולטן על החיים ככוכבת ועל התוכניות להמשך, 25 בספטמבר 2022

הערות שוליים

שחקניות קולנוע וטלוויזיה ישראליות
שחקני קולנוע וטלוויזיה ישראלים
בוגרות תיכון בויאר
בוגרי תיכון בויאר
בוגרות סל"ה - הסטודיו לאמנויות התיאטרון מיסודו של יורם לוינשטיין
בוגרי סל"ה - הסטודיו לאמנויות התיאטרון מיסודו של יורם לוינשטיין
זוכי פרס האקדמיה לטלוויזיה: שחקנים
פורבס 30Under30: ישראל
משתתפות הפסטיגל
אישים ממוצא יהודי-מרוקאי
ישראליות שנולדו ב-1992
ישראלים שנולדו ב-1992